rlitschk/wikidir huggingface dataset:
De Plasmaspenn is en Vörgang in de Transfusschoonsmedizin, bi denn en Minsch freewillig wat vun sien Bloodplasma afgifft. Dat Plasma warrt denn för Transfuschonen oder för’t Herstellen vun Medikamenten bruukt. De Plasmaspenn geiht meist för den Spenner jüst so vör sik as en normale Bloodspenn, blots mutt dat Plasma eerst noch vun de restlichen Bestanddeelen in’t Blood afscheed warrn. Dat geiht över de Plasmapherees, en Sünnerform vun de Apherees, welke dat normalerwies klore, gele Plasma vun de roden Bloodkörpers splitten un disse denn achteran wedder in Lief torüch föhren deit. Wenn dat Blood bannig fett is, denn is dat Plasma nich fein klor, man dat sütt den wat wittlich-drööv ut. Mitünner kann dat ok so dull wesen, dat dat Plasma nich to bruken is. Dordör, dat blots dat Plasma afnahmen warrt, kann so en Spenn alle poor Daag maakt warrn, also düüdlich fakener as en normale Bloodspenn, wo all Bestanddelen bruukt warrt. Dat Plasma kann neemlich vun’n Lief veel gauer wedder namaakt warrn. Wo lang en Plasmaspenn duert, hangt vnu’n Hämoglobinweert af. Wenn de Hooch is, duert de Afnahm lang. Normalerwies warrt bi de SPenn ungefähhr 800 ml Plasma afnahmen. Dat warrt denn för en half Johr bi -40°C lagert
Wolfgang Overath (* 29. September 1943 in Siegburg) is en ehmalger düütsch Footballspeler un weer van Juni 2004 bit November 2011 Präsident vun den 1. FC Köln. He is anfungen mit Football bi de Vereen Siegburger SV 04. 1962 is he to’n 1. FC Köln wesselt. As de Bundsliga 1963 anfangen de, weer he en vun de jüngste Spelers, de meld weern. Bit 1977 hett he för de Kölner 765 Spelen makt mit 287 Dooren, dorvan in de Bundsliga 409 mit 83 Dooren. Mit sien Vereen is he düütsch Meester in dat Johr 1964 und DFB-Pokalwinner in dat Johr 1968 wurrn. Tüschen 1963 un 1974 hett he 81 Mal in de düütsche Natschonalmannschap speelt un 17 Dooren schaaten. Bi de Weltmeesterschap 1966 in England wurr de Middelfeldspeler Viezweltmeester, 1970 in Mexiko hebbt se Platz 3 belegt un to’n gooden Letzt 1974 is he in Düütschland ok Football-Weltmeester wurrn. Nah sien Karriere hett he eerst as Repräsentant bi en Sportartikelfirma arbeid, weer ok mal Lidmaat vun Verwaltungsraat vun sien Vereen. Nahdem he sück lang wehrt harr un kien Vereensposten annemmen wull, hett he sück 2004 doch breetslahn laten un is Präsident vun de 1. FC Köln wurrn. Dat Amt hett he
Jean-Jacques Henri Favier (* 13. April 1949 in Kehl, Düütschland; † 19. März 2023 in Albi) weer en franzöösch Astronaut. Favier kreeg 1972 en akademischen Grad in dat Fack Ingenieurwesen vun dat Natschonale Polytechnische Institut vun Grenoble. 1976 kreeg he sien Doktertitel in dat glieke Fack as ok 1977 en in Metallurgie vun de Universität Grenoble. Nah sien Utbillen weer he Berader vun den Direkter an dat Materialforschungszentrum vun de franzöösch Atomenergiekommission för dat MEPHISTO-Programm. In‘n September 1985 wur Favier vun de franzöösch Ruumfohrtbehörde CNES as Astronautenanwärter utwählt. Later weer Favier een vun 61 europääsch bzw. söss franzöösch Kandidaten bi de ESA-Utwahl vun 1991. He wurr aber nich in dat Europääsch Astronautenkorps upnommen. Favier weer 1992 in de Ersatzmannschap för de Space-Shuttle-Mission STS-65. Favier is an’n 20. Juni 1996 as Bruuklastspezialist mit de Ruumfähre Columbia (STS-78) ünner dat Kommando vun Terence Thomas Henricks to den bit dorhen längsten Floog vun en Space Shuttles (16d 21h 48m) losflagen. Pilot vun disse Mission weer Kevin Richard Kregel. Dorto keemen de Missionsspezialisten Susan Jane Helms, Richard Michael Linnehan un Charles Eldon Brady as ok de tweet Bruuklastspezialist Robert Brent Thirsk ut Kanada. Upgaav weern ünner annern Swoorlosigkeits-Experimente in dat Life and Microgravity Spacelab
Manuel Friedrich (* 13. September 1979 in Bad Kreuznach) is en düütsch Footballspeler. In sien Jöögd hett de Afwehrspeler för SG Guldental 07 speelt un is 1995 to den 1. FSV Mainz 05 wesselt. Dor hett he denn ok bald de Sprung in de Profi-Mannschap schafft un speel ok in de tweede Bundsliga. He weer so good, dat SV Werder Bremen hüm verplicht hett. Denn hett he sück aber twee Mal dat Krüüzband reeten, hett en paar Regionalspelen mitmakt un een Bundsligaspeel. In Januar 2004 is he weer nah Mainz torüchgahn, eerst hebbt se hüm utlehnt, un nahst köfft. In de Folgetiet weer he en vun de best Mainzer Spelers un hett dat sogor in de Natschonalmannschap schafft. 9 Länderspelen hett he all tosommen maakt un dorbi een Door schaaten. As Mainz denn aber weer ut de Bundsliga afstegen is, hett Friedrich 2007 bi Bayer 04 Leverkusen anhüürt. Nahdem he nah de Saison 2012/13 en tietlang kien Vereen mehr harr, wurr he in' November 2013 vun Borussia Düörpm verplicht. Spielerportrait bi bundesliga.de Profil bi Fussballdaten.de Profil bi Weltfussball.de Profil bi Transfermarkt.de
Disse Artikel is man blots en Stubben. Du kannst Wikipedia helpen un em verbetern. De Kongo is en Stroom in Zentraalafrika. De Kongo is en vun de wichtigsten Ströme in Afrika un na den Nil de tweed längste up den Kuntinent. De Stroom is wat bi 4.700 Kilometer lang un het sienen Born in de Midde van Afrika, in’n Süden van de Demokraatsche Republiek Kongo, dicht bi de Grenz to Sambia. Van daar flüüt de Stroom eerst na Westen un denn na Noorden hen, bet dat he denn in de Atlantik münd. Hier löppt de Stroom dör dree Staten bi: De Demokratische Republiek Kongo, de Republiek Kongo un Angola. De Stroom löppt dör verscheden Landschoppen, dichten Regenwoold, Savannen un Moorwiesen. Dat wiede Kongobecken is dat Tohuus van ene mannigfoldige Deer- un Platenwelt. In den Regenwoold ümme to levet rare Deeraarden so as de Bärggorilla un de Bonobo. Vele Siedenströme fleet in den Kongo. De Gröttsten sind de Ubangi, Kasai, Sangha un Lukenie. Düssse Siedströöme levert den Kongo grote Watermengden un dreegt so de wuchtigen Watermasse van den Kongo bi. De Kongo hett en lange Historie un hadde al lang ene wichtige Rull speelt in de Regioon. De Stroom was een
Disse Artikel is man blots en Stubben. Du kannst Wikipedia helpen un em verbetern. De Ganges (गंगा oder गङ्गा, Gaṅgā) is en Stroom in Indien un Bangladesch. De Ganges geld för enen hilligen Stroom in de hinduistsche Kultuur un ene belangrieke Levenader för Millionen Lüüd in de Regioon. De Ganges het sien Born bi den Gangotri-Gletscher in de Himalaya. Van dor flütt de Stroom eerst na Süden un denn na Oosten, dör de indschen Bundsstaten Uttarakhand, Uttar Pradesh un Bihar. De Stroom löppt an’n Ende binnen dat Ganges-Brahmaputra-Delta un mündt dorna in den Bengaalschen Gulf. Ene grote Taal Siedenströme, os de Yamuna, Gomti, Ghaghara, Gandak un de Kosi, dreegt to de grote Watermasse in den Ganges bi. De Ganges hett en lange un rieke Historie in de indsche Kultuur. De Stroom is en wichtiger Bestanddeel in de hinduistsche Religion un geld för hillig. Vele Städer,daarmang Varanasi, Allahabad un Kanpur, liggt an de Över vun de Ganges. De Ganges bi Varanasi Pilgers bi’n Ganges in Varanasi Gangesdelta Kaarte uut’n Jare 1908, de den Ganges un sieden Siedenströme wiest Ganges River. Mehr Biller, Videos oder Audiodateien to’t Thema gifft dat bi Wikimedia Commons. Literatuur van un över den Ganges in’n Katalog van
Disse Artikel is man blots en Stubben. Du kannst Wikipedia helpen un em verbetern. De Indus (ook bekandt as Sindhu) is en Stroom in China, Pakistan un Indien. De Indus is med sienen wat vbi 3.180 Kilometers een mang de längsten Ströme in Asien un speelt en wichtige Rull in de Historie un Kultuur van de Regioon. De Indus sienen Born kümmt in Tibet ruut. De gröttsten Siedenströöme vun de Indus sünd de Jhelum, Chenab, Ravi, Beas, un Sutlej. De Stroom hadde ene wichtige Rull för de Indus-Kultur, ook bekandt as de Harappa-Kultur, weer en vun de öldesten Kulturen in de Weltgeschichte. Indus River. Mehr Biller, Videos oder Audiodateien to’t Thema gifft dat bi Wikimedia Commons. Indus River - Encyclopædia Britannica Artikel up Engelsch Indus River Project - Encyclopædia Britannica Artikel up Engelsch Normdaten: GND: 4095957-0 | VIAF: 237269647 | Wikipedia-Personensöök
Disse Artikel is man blots en Stubben. Du kannst Wikipedia helpen un em verbetern. De Mississippi is de längste Stroom in Noordamerika un een van de wichtigsten Waterwegen in den Verenigten Staten. Den Mississippi sien Born is de Lake Itasca in de US-Bundsstaat Minnesota. De Stroom flütt denn in söödliche Richtung un krüüzt daarbi verscheden Bundesstaaten, so as Missouri, Illinois, Arkansas un Louisiana. Ni New Orleans mündt de Mississippi denn in den Gulf von Mexiko. De Mississippi un siene gröttsten Siedenströme, de Missouri un de Ohio, speelt en wichtige Rull för den Transport un den Handel in den midelsten Westen vun de USA. De Stroom hett en lange Historie un is ook in de amerikaansche Kultur en wichtigen Bestanddeel. Mississippi in Iowa Mississippi bi New Orleans Lake Itasca, Born van den Mississippi Mississippi Delta uut den Weltruum Mississippi River. Mehr Biller, Videos oder Audiodateien to’t Thema gifft dat bi Wikimedia Commons. Mississippi River - Encyclopædia Britannica Artikel up Engelsch National Park Service - Mississippi River [*https://www.mvn.usace.army.mil/Mississippi-River/ U.S. Army Corps of Engineers - Mississippi River] Normdaten: GND: 4039589-3 | LCCN: sh85086206 | VIAF: 316429773 | Wikipedia-Personensöök
Disse Artikel is man blots en Stubben. Du kannst Wikipedia helpen un em verbetern. De Jangtsekiang (ook bekandt as Yangtze) is en Stroom in China. De Jangtsekiang is med sienen wat över 6.300 Kilometer de längste Stroom in Asien un de drüddlängste in de Welt. De Stroom hett sien Born in de region Qinghai in Tibet un mündt denn in de Oostchineesche See. De Jangtsekiang löppt dör verscheden Landschoppen un Regionen in China un hett en bedüden Rull in de chinesische Historie un Kultuur. De Stroom is en wichtige Levenader för de Minschen, de an sienen Ufer woont. De Jangtsekiang un siene Siedenströöm speelt en grote Rull för de Weerdschop in China, as en wichtigen Transportweg för de Scheepfaart un as Born Energie to winnen. De Stroom is man ook en wichtige Touristenattraktschoon un treckt vele Touristen an, de sik de schöne Landschoppen ankieken wilt. Jangtsekiang bi Chongqing Jangtsekang in de Qutang-Slucht bi Changjiang Sunnenundergang över den jangtsekaing Dreesluchentendamm Münn bi Shanghai Kaarte Jangtsekaing Yangtze River. Mehr Biller, Videos oder Audiodateien to’t Thema gifft dat bi Wikimedia Commons. Yangtze River - Encyclopædia Britannica Artikel up Engelsch "Yangtze River set for environmental overhaul" - Artikel över de Umweltanpassungen vun de Jangtsekiang
De Junge Union (JU) sünd de jung Lüüd in de düütschen Parteien CDU un CSU. Hüüt hett de JU 125.680 Liddmaten (Stand: Dezember 2010). Vörsitter is Paul Ziemiak ut Noordrhien-Westfalen. As de Tweete Weltkrieg toenn weer, dor harrn sick Lü an ünnerscheedlich Steden draapen un de JU gründt. 1947 geev dat denn den Tosamensluss as Bundsorganisatschoon. 1947 - 1948 Bruno Six 1948 - 1949 Fred Sagner 1949 - 1950 Josef Hermann Dufhues 1950 - 1955 Ernst Majonica 1955 - 1961 Gerhard Stoltenberg 1961 - 1963 Bert Even 1963 - 1969 Egon Klepsch 1969 - 1973 Jürgen Echternach 1973 - 1983 Matthias Wissmann 1983 - 1989 Christoph Böhr 1989 - 1994 Hermann Gröhe 1994 - 1998 Klaus Escher 1998 - 2002 Hildegard Müller 2002 - 2014 Philipp Mißfelder 2014-2019 Paul Ziemiak 2019-2022 Tilman Kuban siet 2022 Johannes Winkel www.junge-union.de - hoochdüütsch
Clifford Glenwood Shull (* 23. September 1915 in Pittsburgh, Pennsylvania; † 31. März 2001 in Medford, Massachusetts) weer en US-amerikaansch Physiker. Hüm wurr 1994 de Nobelpries för Physik tospraaken. Clifford Shull wurr an’n 23. September 1915 in Pittsburgh in den Stadtdeel Glenwood as dart Kind vun David H. Shull († 1934) un sien Ehefru Daisy B. Shull boren, hett en ölleren Bröer (Perry Leo) un en öllere Süster (Evalyn May). He hett van 1933 bit 1937 Physik an dat Carnegie Institute of Technology in Pittsburgh studeert un 1941 sien Doktertitel an de New York University kreegen. Shull funn en Anstellung an n Forschungslaboratorium vun The Texas Company (Texaco) in Beacon, New York. Nah den Tweeten Weltkrieg gung he 1946 an dat Clinton Laboratory hüüd Oak Ridge National Laboratory) in Tennessee. 1955 hett he en Roop as Perfesser an dat Massachusetts Institute of Technology (MIT) annommen, wo he bit to sien Ruhestand 1986 forschen un lehren dee. Clifford Shull hett 1941 Martha-Nuel Summer heiraadt un hett dree Söhns, John, Robert un William. He is an’n 31. März 2001 in dat Lawrence Memorial Hospital in Medford, Massachusetts, storven. De Upgaav vun Shull bi The Texas Company weer de Analyse vun de Mikrostruktur
Disse Artikel is man blots en Stubben. Du kannst Wikipedia helpen un em verbetern. De Gele Stroom, ook Huang He) is de tweedlängste Stroom in China un achtlängste up de Welt. De Gele Stroom is en bedüüdsamen Stroom in China siene Historie un Kultuur un dörlöppt verscheden Landschoppen un De Gele Stroom sien Born is in Tibet un mündt denn in’n Noorden van China in den Bohai Gulf in de Gele See Noorden van China. De Stroom hett en lange Historie vun Überfluten un Deichenbau in China un is en wichtigen Levenader för de Lüüd, de an sienen Ufer leevt. Den Namen dregt de Stroom wegen siene gele Klöör, de dat Löss, dat Siedenströöm in den Stroom spöölt, maket. Dat Löss, dat de Gele Stroom verdeelt make dat Land ümmeto besunder fruchtbar. In de Historie van China kam dat Water man ook faken över de Över un het wiede Gebede flood. Daar het de Stroom faken sienen Loop düchtig bi wandeld. Münn van den Gelen Stroom in de Chineesche See De Gele Stroom bi Sanmenxia, Henan Loop van den Gelen Stroom in de Historie Yellow River. Mehr Biller, Videos oder Audiodateien to’t Thema gifft dat bi Wikimedia Commons. Yellow River
Disse Artikel is man blots en Stubben. Du kannst Wikipedia helpen un em verbetern. Kreevt, westföölsch Kriëw(e)t, oder ook Kanker betekent in de Medizin verscheden Krankheden bi den sik Zellen in eens weg vermeert un to een böösaardige Swulst (maligne Neoplasie) woker oder enen böösaardigen Tumor (Kreevtswulst, Malignom) anwasst. Böösaardig heet, dat sik de Zellen, de sik in eens weg vermeert ook Metastasen bild, dat bedüd se breed sik in gesunden Delen van dat Liev uut. In’n engen Sinne betekent „Kreevt“ de epithelialen Tumore (Karzinome) un de mesenchymale Tumore (Sarkome). In’n wieden Sinne sind ook de böösaardigen Hämoblastosen meent, to’n Bispeel betekent „Bloodkreevt“ de Leukämie. De Disziplin in de Medizin, de sik med Kreevt befaat, heet Onkologie. H.-J. Schmoll, K. Höffken, K. Possinger (Heruutgever): Kompendium Internistische Onkologie. 3 Bände. 4. Auflage. Springer, Berlin 2005, ISBN 3-540-20657-4 Wolfgang U. Eckart (Heruutgever): 100 Jahre organisierte Krebsforschung; 100 Years of Organized Cancer Research, Thieme, Stuttgart 2000, ISBN 3-13-105661-4 Siddhartha Mukherjee: The Emperor of All Maladies: A Biography of Cancer. Scribner, 2010, ISBN 978-1-4391-0795-9. H. Stamatiadis-Smidt, Harald zur Hausen, Otmar Wiestler (Heruutgever): Thema Krebs. 3. Auflage. Springer, Berlin 2006, ISBN 3-540-25792-6. Bruce N. Ames, Lois Swirsky Gold: Falsche Annahmen über die Zusammenhänge zwischen der
Hans Scholl (* 14. November 1942 in Heidelbarg) is en düütschen Astronom un Mitopdecker vun irregular Maanden vun de Planeten Saturn un Uranus. To Tiet arbeid he an dat Observatoire de la Côte d'Azur in Nizza. In de Johren 1999 un 2000 weer he Lidmaat vun dree verscheden Astronomen-Teams, de nahfolgenden Maanden opdeckt hebbt: de Saturnmaanden XIX Ymir, XX Paaliaq, XXI Tarvos, XXII Ijiraq, XXIII Suttungr, XXIV Kiviuq, XXV Mundilfari, XXVI Albiorix, XXVII Skathi, XXVIII Erriapo, XXIX Siarnaq un XXX Thrymr as ok de Uranusmaanden XVIII Prospero, XIX Setebos un XX Stephano. Nah hüm is de Asteroid (2959) Scholl = 1983 RE2 nöömt wurrn. Observatorium von Nizza Normdaten: GND: 121802930 (OGND, AKS) | VIAF: 42703765 | Wikipedia-Personensöök
Giuseppe Baldo (* 27. Juli 1914 in Piombino Dese; † 31. Juli 2007 in Montecatini Terme) weer en italieensch Footballspeler. De Middelfeldspeler hett eerst för Padua speelt un is denn to Lazio Rom gahn, för de he 7 Saisons speelt hett. He hett ok för de italieensch Football-Natschonalmannschap speelt (4 Mal) un weer ok dorbi, as de Italieners 1936 in Berlin bi de Olympiade dat Football-Turnier wunnen hebbt. He weer de letzte ut disse Mannschap, de noch leevt hett. För Lazio Rom hett he 169 Meesterschapsspelen makt un 6 Europapokalspelen.
De Oostfreeske Hoovdlingen (hovetlinge / hovedlinge) harren van dat 14. Johrhunnert an dat Seggen in Oostfreesland, achteran dat oll freei Recht van de Freeske Freedom Stapp achter Stapp andaal gungen was. Dat wassen enkelde Lüü of hele Familien van Grootburen van Belang, de in hör Logen of Landstreken de Steden to besetten deen, de dat Leid harren. So kunnen se de Heerskupp over Recht un Verwalten van de oll Redjeven-Verfaten overnehmen. De Redjeven wassen de Raadslüü un Richters in de Tied van de freeske Freedom. As Teken van hör Macht harren se sük mennig "Steenhusen" (stins) bood. Dat was sowat as en lüttje Börg. En Hoovdlingsgeslecht van groot Bedüden wassen de tom Brok ut dat Brokmerland tüsken Auerk un Nörden. De eerste Hoovdling ut dit Familie, Keno I. tom Brok, grünndte de Seet van sien Familie bi Oldebörg bi Engerhaaf. Sien Söhn, Ocko de Ollerde, Ritter van Neapel, eenigde bold heel Oostfreesland unner sien Regeren. As he to Dode brocht wurr, overnahm sien Wief Foelke de Heerskupp. Se was later de "Quade Foelke" nömt. Se regeerde för de beid Söhns van Keno, de noch to jung wassen. As de beid, Widzelt un Keno II. sülvst Hoovdlingen wurren, leten se de
AIDS (Uutsprake: [ɛɪ̯t͡s]), kort för engelsch Acquired Immunodeficiency Syndrome, betekent de Krankheed med ene Reeg Symptome, de bi Minschen upkoomt, de sik med den HI-Virus (HIV), wat een Retrovirus is, ansteken hebbet. Dat Virus kann so bigaan dat Immunsysteem tonicht to maken. Dat’t HI-Virus in’n Lieve van HIV-postive Minschen, also Minschen de sik med HIV ansteken hebbet, uutbrikt, könnt antiretrovirale Medikamente, de se dat levenslang innemen mött, afwenden. Upstunds givt dat nich een Weg gegen dat Virus to impen oder de Süke to helen. Dat US-amrikaansche National Institutes of Health (NIH) un de Gates Foundation hebbet man $200 Millionen US-Dollar een Heelmiddel to finden toseggd. Doch könnt antiretrovirale Medikamente HIV-positive Minschen vandage helpen een normaal Leven to fören, so dat se nich wegen den Virus dood blievt, man een normale Levensuutsicht hebebt. Sunnerlik wenn Dokters, nadem dat ene HIV-Infektschoon nawiesen is, stracks bigaat de Infektschoon to behandeln, so dat sik dat Virus gaar nicheerst uutbreden kann. De Medikamente könnt dat HI-Virus torügdrängen, bet dat et nich meer nawiesbaar is. HIV-positive Minschen könnt dat Virus so ook nich länger överdregen. Kampangen, to’n Bispeel UNAIDS van den Vereenten Natschonen, hebbt dat med den Slagwöörder Undetectable = Untransmittable (plattdüütsch „unnawiesbaar = unöverdragbaar“) tohoopfaat.
Hullern-Twielenfleth is en Gemeen in de Samtgemeen Lüh in’n Landkreis Stood. Se hett 3467 Inwahners (Stand 31. Dezember 2022). De Gemeen liggt in’n Süüdwesten vun Hamborg an de Waterkant vun de Elv in Olland, wat een vun de gröttsten Rebeeten för de Aaftbueree in Düütschland is. To den Oort höört de twee beropen Deele Hullern un Twielenfleth un de lüttjere Oortsdeel Bassenfleth. De Öörd weren vör 1885 Deel von dat Amt Jörk un weren denn in’n Kreis Jörk. 1932 sünd se an’n Landkreis Stood kamen. De hüdige Gemeen hett sik 1966 dör dat Gesett över dat Tohoopsluten von de Gemenen Hullern un Twielenfleet in’n Landkreis Stood billt. De twee Gemenen hebbt sik tohoopslaten un hebbt denn „Gemeen Hullern“ heten. Eerst nadem sik in’n Februar 1976 de Börgerschop Twielenfleet grünnt hett, de sik insetten dee, dat de Naam Twielenfleet bewohrt blieven schall, hett de Gemeen denn to’n 1. Juli 1984 den ne’en Naam Hullern-Twielenfleet annahmen. vör 2006: Lotte Schwander (CDU) 2006-2008: Gert Melchert (CDU) 2008-2011: Jürgen Meyer (CDU) na 2011: Timo Gerke (FWG) Twielenflether Windmöhl „Venti Amica“ (latiensch: Fründin vun’n Wind) In de Gemeen Hullern-Twielfleth föhrt de Buslinie 2357 vun Stood över Hullern-Twielfleth, Steenkark un Jörk no Hamborg-Cranz. Dat gifft noch
Bad Doberan is en Stadt in’n Landkreis Rostock in Mekelnborg-Vörpommern. Se liggt twischen Rostock un Wismer. Dat Kfz-Kennteken is LRO, BÜZ, DBR, GÜ, ROS, TET. Bad Doberan weer 1177 as „villa Slavica Doberan“ in en Oorkunn nöömt. Na den Tweeden Weltkrieg weer Bad Doberan denn an de Sowjetschen Besetters gahn un höör vun dor af to de DDR. Bad Doberan hett en grote Kark ut Backsteen, de Münster. Dat Friderico-Francisceum is dat eenzigste Gymnasium vun Bad Doberan. Carl Theodor Severin (1763–1836), Architekt in Doberan und Heiligendamm Ehm Welk Schriever, leevt siet 1950 in Bad Doberan Bad Schwartau, (1989) Websteed vun de Stadtverwaltung Bad Doberan (hoochdüütsch) Tourismuswebsteed vun Bad Doberan (hoochdüütsch)
Disse Artikel is man blots en Stubben. Du kannst Wikipedia helpen un em verbetern. De Rocky Mountains (Uutsprake: [ˌɹɒkiˈmaʊntənz]), up Engelsch ook kort Rockies (franzöösch Montagnes Rocheuses) sind ene grote Barggruppe in’n Westen van Noordamerika, de sik van’n Verenigten Staten bet na Kanada streckt. Se schichten sik in de Kriedetied vör 80–85 Millionen Jaren up un sind so uut geoloogsche Sicht de jüngste grote Barggruppe in Noordamerika. Van Noord na Süüd streckt sik de Rocky Mountains an de 3000 Kilometer van de kanaadsche Provinz British Columbia bet in den US-amerikaanschen Bundsstaat Nie-Mexico. De höögste Barg in’n Rocky Mountains is de Mount Elbert met sienen rund 4.401 m över de See. De Rocky Mountains sind ook ene wichtige Waterschede in Noordamerika. Se markt de Grenz twüschen de Ströme, de na Oosten to in’n Atlantik fleet un de Ströme, de na Westen to in’n Pazifik ströömt. De Rocky Mountains sind ook bekend för de Veelfold an Deren un Planten. Hier find sik Baren, Härten, Aren un vele anner grote Söögdere. De Natuur treckt ook vele Touristen in de Bargen, de daar wannern, kladdern oder skifaren doot. De Name van den Bargen is översett uut de Spraak Cree, wat ene Algonkin-Sprake is. Up
Ernest Miller Hemingway (* 21. Juli 1899 in Oak Park, Illinois; † 2. Juli 1961 in Ketchum, Idaho) weer en US-amerikaansch Schriever un Nobelpriesdräger. He is all fröh ut School un Öllernhuus flohen un hett en Abenteuerleven föhrt. 1918 weer he Sanitäter an de italieensch Front, dornah Korrespondent in Europa (1921-1927), Spaansch Börgerkrieg (1935/36), China, Kuba un bi de Invasion in Frankriek. He verkörper so wat as de amerikaansch Levensoort. He much de Herutforderung, weer in Krieg, much Stierkamp, Grootwildjagd un Hoochseefischeree. Nahdem sien Gesundheet dat aber nich mehr so mitmaken dee, hett he sück sülvst umbrocht. In sien Kortgeschichten un Romans schreev he en realistischen Stil un sien Stil weer bispeelgeevend för de moderne Literatur. 1954 kreeg he deswegen ok de Nobelpries för Literatur. Sien bekanntste Titel sünd: The Sun Also Rises (1926, dt.: Fiesta) A Farewell to Arms (1929, dt.: In einem anderen Land) The Snows of Kilimanjaro (1936, dt.: 'Schnee auf dem Kilimandscharo) For Whom the Bell tolls (1940, dt.: Wem die Stunde schlägt) The Old Man and the Sea (1952, dt.: Der alte Mann und das Meer). Winners vun den Nobelpries för Literatur 1901: Prudhomme | 1902: Mommsen | 1903: Bjørnson | 1904: F. Mistral, Echegaray